b"\n_START_ARTICLE_\nAsh Shihr\n_START_SECTION_\nZemljopis\n_START_PARAGRAPH_\nAsh Shihr le\xc5\xbei na uskoj pje\xc5\xa1\xc4\x8danoj ravnici uz obalu Indijskog oceana na dijelu gdje je jedan dio Vadi Hadramauta probio vulkanske planine na svom putu do mora. Grad je zbog toga va\xc5\xbena cestovna raskrsnica, iz njega vodi cesta za gradove u unutra\xc5\xa1njosti Hadramauta; Tarim (176 km) i Sajun, i obalna magistrala koja povezuje Mukkalu - Qishn- Al-Ghaidu - s Omanom._NEWLINE_Pored Shihra nalaze se velike pje\xc5\xa1\xc4\x8dane pla\xc5\xbee; Ras Sharma i Dhobbah, koje su najve\xc4\x87e prirodno stani\xc5\xa1te u cijeloj regiji golemih \xc5\xbeelvi (Chelonia mydas) koje tu odla\xc5\xbeu svoja jaja u vru\xc4\x87em pijesku.\n_START_SECTION_\nPovijest\n_START_PARAGRAPH_\nPrvi zapisi o Al-Shihru se\xc5\xbeu do predislamskog doba iz rukopisa poznijeg kroni\xc4\x8dara Muhameda b. Habiba, po njemu grad je pripadao plemenu Mahra i bio va\xc5\xbean trgova\xc4\x8dki centar i sjedi\xc5\xa1te njihova sultana. Krajem 13. stolje\xc4\x87a grad vi\xc5\xa1e nije pripadao plemenu Mahra ve\xc4\x87 plemenskoj dinastiji Qu'aiti jednom od ogranaka velikog plemenskog klana Jafa._NEWLINE_Sikiri kako se u pro\xc5\xa1losti zvao grad, - bio je jedan od prvih jemenskih gradova u kojem su boravili europljani nakon starog vijeka . U rujnu 1614. godine holandski moreplovac Van den Broecke ustanovio je malu trgova\xc4\x8dku postaju Ujedinjene isto\xc4\x8dno-indijske kompanije i ostavio u njoj svoja tri pomo\xc4\x87nika i jednog vojnika. Postaja se nije pokazala u\xc4\x8dinkovitom, pa je zatvorena u srpnju 1616. godine _NEWLINE_Sikiri je bio sjedi\xc5\xa1te malog sultanata sve do kraja 19. stolje\xc4\x87a, 1881. godine ujedinio se sa susjednim sultanatom Mukalla tako su postali 1902. - Qu'aiti Sultanat Shihr i Mukalla. Negdje od tog vremena po\xc4\x8dela je i stagnacija Shihra, jer su Britanci prote\xc5\xbeirali luku Mukalla, koja je izrasla tijekom 20. stolje\xc4\x87a u veliki grad i regionalno sredi\xc5\xa1te.\n_START_SECTION_\nGospodarstvo\n_START_PARAGRAPH_\nShihr je do nedavno \xc5\xbeivio kao sredi\xc5\xa1te kraja u kojem su se stanovnici bavili ratarstvom i ribarstvom. U novije vrijeme kanadska kompanija Nexen izgradila je veliki naftni terminal kapaciteta od 300,000 barela dnevno, koji je otvoren 5. kolovoza 1993. godine. Iz te luke odvozi se nafta marke \xe2\x80\x9eYemen Masila Blend\xe2\x80\x9c koja se doprema naftovodom (138 km) s naftnih polja \xe2\x80\x9eMasila\xe2\x80\x9c._NEWLINE_Nova luka potakla je i ostalu gospodarsku aktivnost u gradu pa je on porastao od 48.600 stanovnika (1994.) na 69,400 stanovnika 2003. godine. Pored grada nalazi se Zra\xc4\x8dna luka Riyan (Riyan Mukalla Airport) koja je na pol puta do Mukkale (IATA\xc2\xa0: RIY, ICAO: OYRN). Luka Shihr bila je mjesto samubila\xc4\x8dkog bomba\xc5\xa1kog napada na francuski tanker MV Limburg 6. listopada 2002. godine u kojem je poginula jedna osoba."